cyanic-selkie/wikianc huggingface dataset:
Βιομηχανική οικονομία της πληροφορίας
Βιομηχανική και Διαδικτυωμένη οικονομία της πληροφορίας
Στη διαδικτυωμένη οικονομία της πληροφορίας οι καταναλωτές είναι ενεργοί συχνά σε σημείο που γίνονται παραγωγοί, είτε από πλευράς δημιουργικότητας, είτε επιτρέποντας τη χρήση της αδρανούς επεξεργασίας (idle processing), την αποθήκευση (storage) ή το εύρος ζώνης (bandwidth) τους, σε αντίθεση με τη βιομηχανική οικονομία της πληροφορίας. Επιπλέον, η βιομηχανική οικονομία της πληροφορίας προώθησε την κυριαρχία των μεγάλων εταιριών και δημιούργησε παθητικούς εργαζόμενους που δεν έχουν κανέναν έλεγχο σε αυτό που παράγουν ή σε αυτό που καταναλώνουν.
Ο Μπένκλερ υποστηρίζει ότι εντός της βιομηχανικής οικονομίας της πληροφορίας "οι περισσότερες ευκαιρίες να γίνουν πράγματα που είναι πολύτιμα και σημαντικά για πολλούς ανθρώπους περιορίζονται από το φυσικό κεφάλαιο που απαιτείται για την παραγωγή τους" (Benkler 2006, σελ.6) και συνεπώς, σε σύγκριση με τη διαδικτυωμένη οικονομία της πληροφορίας, είναι πιο αντιδημοκρατική. Με βάση την τεχνολογία των πληροφοριών, σύμφωνα με τον Paliwala, η βιομηχανική οικονομία της πληροφορίας επικεντρώθηκε στις πληροφορίες, στην πολιτιστική παραγωγή και τη χειραγώγηση των συμβόλων, ενώ η διαδικτυωμένη οικονομία της πληροφορίας βασίζεται στην επικοινωνία.
Ο Μπένκλερ επισημαίνει ότι οι κυρίαρχοι της βιομηχανικής οικονομίας της πληροφορίας  απειλούνται από την διαδικτυωμένη οικονομία της πληροφορίας (Benkler 2006, σελ. 2). Αναφέρει παραδείγματα, όπου τα κατεστημένα συμφέροντα απαντούν σε αυτή την απειλή, όπως αυτό του brodcast flag και του Digital Millennium Copyright Act. Άλλα γνωστά παραδείγματα θα μπορούσαν να προστεθούν, όπως το κλείδωμα του Skype (Blue Coat n.d.), το πρότυπο HDCP , καθώς και άλλες μορφές διαχείρισης ψηφιακών δικαιωμάτων όπως αυτά που βρίσκονται στα Microsoft Vista (Gutmann n.d.).
Ο Μπένκλερ προειδοποιεί πως η μάχη μεταξύ του κατεστημένου της βιομηχανικής οικονομίας της πληροφορίας εναντίον της αναδυόμενης διαδικτυωμένης οικονομίας της πληροφορίας, θα επηρεάσει βαθιά τα άτομα που ζουν στον κόσμο των προηγμένων οικονομιών. Δηλώνει ότι:  Σύμφωνα με το πως θα εξελιχθούν αυτές οι μάχες, την επόμενη δεκαετία και πλέον, θα έχει σημαντική επιρροή στη γνώση μας για τον κόσμο που κατοικούμε, σε ποια έκταση και με ποιο τρόπο θα μπορούμε - ως ανεξάρτητα άτομα, ως πολίτες και ως συμμετέχοντες σε πολιτισμούς και κοινότητες- να επηρεάσουμε το πως εμείς και άλλοι βλέπουν τον κόσμο όπως είναι και όπως θα μπορούσε να είναι (Benkler 2006, σελ.2) Στην εισαγωγή στο Πλούτος των Δικτύων, ο Μπένκλερ υποστηρίζει ότι η διαδικτυωμένη οικονομία της πληροφορίας θα κάνει τον πολιτισμό μας περισσότερο διάφανο και εύπλαστο. Αυτό συμβαίνει επειδή η εύκολη και γρήγορη πρόσβαση σε πληροφορίες μας επιτρέπει να μάθουμε σε πραγματικό χρόνο για το σημερινό πολιτισμό. Οι ιδέες του πηγάζουν και υποστηρίζονται από νομικούς όπως οι: Niva Elkin Koren, Terry Fisher, Larry Lessig και Jack Balkin, οι οποίοι ασχολήθηκαν με τους τρόπους που το Διαδίκτυο εκδημοκρατίζει τον πολιτισμό (Benkler, 2006, σελ. 15): Πιστεύω πως το περιβάλλον διαδικτυωμένων πληροφοριών μας προσφέρει ένα πιο ελκυστικό σύστημα πολιτισμικής παραγωγής για δύο λόγους: (1) κάνει τον πολιτισμό περισσότερο διαφανή, και (2) κάνει τον πολιτισμό πιο εύπλαστο. Αυτό σημαίνει ότι παρακολουθούμε την εμφάνιση ενός νέου λαϊκού πολιτισμού—μια πρακτική που είχε σε μεγάλο βαθμό κατασταλεί από τη βιομηχανική εποχή της πολιτιστικής παραγωγής—όπου πολλοί από εμάς συμμετέχουμε ενεργά, δημιουργούμε πολιτισμό και ανακαλύπτουμε νοήματα στον κόσμο γύρω μας. Οι συγκεκριμένες πρακτικές καθιστούν τους δρώντες καλύτερους "αναγνώστες" του δικού τους πολιτισμού, πιο αυτο-στοχαστικούς και κριτικούς απέναντι στην κουλτούρα που διαμορφώνουν, επιτρέποντάς τους έτσι να αυτοεκφράζονται και να συμμετέχουν πιο ενεργά σε συζητήσεις, μέσα σε αυτόν τον πολιτισμό. (Benkler, 2006, σελ. 15)
Εξωτερικές συνδέσεις
Κατηγορία:Πρόσβαση στο διαδίκτυο Κατηγορία:Οικονομικά της παραγωγής
Θεόφιλος Ζαμάνης
Η καταγωγή του είναι από την Κεφαλλονιά, αλλά γεννήθηκε στην Κωνσταντινούπολη.
Φοίτησε στη Νομική για δύο χρόνια. Διατέλεσε ιδρυτικό μέλος και πρόεδρος της Πανελλήνιας Ένωσης Σπουδαστών Τέχνης (ΠΕΣΤ) το 1964 και 1964.
Έχει πάρει μέρος σε δύο Διεθνή Σεμινάρια:
Α. Ιούνιος 1965 Σαν Σεμπάστιαν (Ισπανία) στο Διεθνές Σεμινάριο Φοιτητών Κινηματογράφου & Τηλεόρασης, στα πλαίσια του 13ου Διεθνούς Κινηματογραφικού Φεστιβάλ Σαν Σεμπάστιαν.
Εκπαίδευση
Από το 1971 διδάσκει κατά περιόδους υποκριτική Θεάτρου, Κινηματογράφου και Τηλεόρασης και "Αυτοσχεδιασμό" στη Δραματική Σχολή του Εθνικού Ωδείου έως το 1980.
Το 1980-82 αναλαμβάνει την καλλιτεχνική διεύθυνση της Δραματικής Σχολής "ΥΔΡΑΥΛΟΣ" και διδάσκει υποκριτική, αυτοσχεδιασμό και Ιστορία και Αισθητική του Κινηματογράφου.
Σχολή Κινηματογράφου, Τηλεόρασης Λυκούργου Σταύρακου (1989 έως 1999)
Τμήμα Σκηνοθεσίας Παραγωγή - διδασκαλία στου ηθοποιούς, Υποκριτική Αυτοσχεδιασμός και στο Τμήμα Ηχοληπτών: Μέσα Μαζικής Επικοινωνίας και Αρχιτεκτονική Εκπομπών, "Ιστορία Μουσικής", "Βιομηχανία ΡαΔΙΟΦΏΝΟΥ, tv, Κινηματογράφου, Θεάτρου και Διαφήμισης". Έχει ανεβάσει με μαθητές της Σχολής το έργο του Μπόχαρτ "Έξω από την πόρτα" σε μια σειρά παραστάσεων στο θέατρο "Πορεία".
ΙΕΚ ΞΥΝΗ (1998 έως σήμερα):
2002: "Δον Κιχώτης" του Λ. Πολενάκη, 2003: "Φαύστα" του Μποστ, 2004: "Μήδεια" του Μποστ. Τα έργα αυτά παίχθηκαν και σε διάφορους Δήμους της Αττικής. 2004: "Απαγωγή της Γιαγιάς" του ντ. Ταξιάρχη στο Θέατρο Μπρόντγουαίη.
Θέατρο
Η πρώτη σκηνοθεσία στο Θέατρο: "Τα κορίτσια στον Αέρα" του Μαρκ Καμολετί. Ιδρυτής και σκηνοθέτης του Θιάσου ΠΑΡΟΥΣΙΑ, που από το 1975 ανέβασε την "Κιβωτό" του Χ. Κατσιγιάννη.
Το 1976 το "Δικτατορύων" του Τάσου Ν. Πετρή και το 1997 το "Βαριέμαι" του Ρικάρντο Ταλέσνικ.
Το 1978-79 τον "Χαρτοπαίκτη" του Μ. Χουρμούζη, "Τα Γενέθλια" και "Μια Μοναχική Γυναίκα" του Ντ. Ταξιάρχη.
Το 1980 το "Μαλακώφ" του Μ. Χουρμούζη.
Το 1981 "Τα Εγκαίνια" του Ν. Ζακόπουλου.
Το 1982 "Εδώ Παλιά και Τώρα" (τρία μονόπρακτα των Λάσκαρη, Γιαλαμά, Κορρέ).
Το 1981 σκηνοθέτησε το έργο του Α. Καμύ "Οι Δίκαιοι" και τα μονόπρακτα του Γ. Θειακού "Το Σύστημα" στο Εταιρικό Θέατρο Αναζήτηση καθώς και έργα του Ν. Ταξιάρχη "Η Μάνα του Τρομοκράτη" και "Ποιος Σκότωσε τη Μαρία Καστάνη".
Ιδρυτικό στέλεχος της Θεατρικής Λέσχης Πειραιά που το 1980 σκηνοθέτησε το "Βαριέμαι" του Ρικ. Ταλέσνικ.
Επίσης έχει σκηνοθετήσει τα έργα: "Το Πανηγύρι", του Δ. Κεχαĩδη στο ΔΗΠΕΘΕ Αγρινίου. "Οι Συνυπεύθυνοι" της Αλκ. Γάσπαρη στο Θέατρο ΟΡΒΟ (1986). "Η άλλη όψη" του Ν. Ζακόπουλου στο Θέατρο Ελπίδα (Ελ. Τσαλδάρη -1990). "Οι Δίκαιοι" του Α. Καμύ στο Θέατρο Βικτώρια (Μ. Γκότση-1993). "Μάσκες Ηθοποιού" του Ντ. Ταξιάρχη, στο Θέατρο Προσκήνιο (2004). "Ο Σωφέρ της Κυρίας Νταίζη" του Alfred Uhry με την Κατερίνα Γιουλάκη στο Θέατρο Ελπίδα (2007).
Κινηματογράφος
Έχει γράψει αρκετά σενάρια και έχει γυρίσει την ταινία μικρού μήκους "Αισιοδοξία", που έλαβε μέρος στο Φεστιβάλ Κινηματογράφου Θεσσαλονίκης, στο Φεστιβάλ Κινηματογράφου Πράγας (1966), στο Διεθνές Φεστιβάλ Φιλμς Άμστερνταμ (10967) και στο Διεθνές Φεστιβάλ Κινηματογράφου UNEF Παρίσι (1966).
Τέλος το 1987 σκηνοθέτησε τέσσερα ντοκιμαντέρ, κείμενα και έρευνα του Γιάννη Αγγέλου με γενικό τίτλο "Ο Αγώνας και οι εφημερίδες του" για την ΕΡΤ1, τις ταινίες "Το τραγούδι των Παιδιών" (1996) και "Πάσχα στα Ζαγοροχώρια" (1999).
Τηλεόραση
Σκηνοθεσία σε πολλά θεατρικά έργα στο "Θέατρο της Δευτέρας" στην ΕΤ1: "Τσάρλι" του Σλ. Μπριόζεκ, "Ντετέκτιβ" του Σάφερ, "Η Κληρονομιά της θάλασσας" του Δ. Χρονόπουλου, "Δέκα Μικροί Νέγροι" της Αγκάθα Κρίστι, "Τρίτη Πράξη" του Παλαιολόγου, "Το ποτάμι" της Φ. Τρέζου, "Η Αποκατάσταση" του Ντ. Ταξιάρχη, "Ει, κανείς δεν είναι εκεί" του Σάρογιαν κ.ά.
Καθώς επίσης μουσικά σκετς και τις μουσικές εκπομπές "Σκοποί του Τόπου μας" με τον Ν. Διονυσόπουλο και την εκπομπή "Η Λίλυ-Λι παρουσιάζει" και προλόγιζε τις ταινίες της εκπομπής "Παγκόσμιος Κινηματογράφος" (ΕΤ2).
Σκηνοθέτησε, επίσης, πολλά πολιτιστικά ντοκιμαντέρ, καθώς και ντοκιμαντέρ γεωργικού και κτηνοτροφικού περιεχομένου για το υπουργείο Γεωργίας.
Παραγωγή - Παρουσίαση - Σκηνοθεσία της Εβδομαδιαίας Εκπομπής "Εμείς και οι Λογοτέχνες" (Σαμαράκη, Χριστοδούλου κ.ά. ΥΕΝΕΔ).
Ραδιόφωνο
Έχει σκηνοθετήσει πολλά θεατρικά έργα στο ραδιόφωνο, όπως: "Καρέκλες" του Ιονέσκο, "Ένας γάμος" του Τσέχοφ, "Ένα Ηλιόλουστο Πρωινό" των Αδελφών Κιντερό, "Ζωολογικός Κήπος" του Άλμπυ, "Ατμόπλοιο Τενάςσιτυ" του Βιτράκ, "Το Γράμμα" του Σ. Μωμ, "Ο Μπαμπάς Εκπαιδεύεται" του Σπ. Μελά, "Πολυγαμία" του Γρ. Ξενόπουλου, "Ξημερώνει στις Κερασιές" του Δ. Μπόγρη, "Ο θάνατος του εμποράκου" του Μίλλερ, "Τη Νύχτα του Αη Γιάννη" του Γ. Καζαντζάκη, "Το Τίμημα" του Άρθουρ Μίλλερ. Σε πολλά από αυτά τα θεατρικά έργα έκανε και τη μουσική επιμέλεια.
Ραδιοφωνικές σειρές, όπως: "Σκέψεις στο Άπειρο" με την Έλλη Λαμπέτη και τον Κ. Καρρά, "Τυφλός Ντέτεκτιβ" με τους Ξένια Καλογεροπούλου και Π. Φυσσούν, "Μαύρη Πέννα" με τους Κώστα Καστανά και Όλγα Πολίτη, "Πυργοδέσποινα της Κουζίνα" με τη Δέσποινα Στυλιανοπούλου, "Τα Κάστρα του Θρύλου και της πραγματικότητας" με τους Αιμ. υψηλάντη και Θ. Δημήτριεφ, "Ο Τύπος στον Αγώνα του '21), "Βιλλαρδουίνος" με τους Κώστα Καστανά και ελ. Χατζηαργύρη, "Οικογενειακοί Διάλογοι" με τους Ν. Τσακίρογλου, Χρ. Διαβάτη, Σ. Χάνου, "Ο Κοραής και η Γαλλική Επανάσταση" με τους Γιάννη Αργύρη, Γ. Μιχαλακόπουλο, "Η Επιθεώρηση του Ραδιοφώνου" με ένα επιτελείο πρωταγωνιστών.
Έγραψε και παρουσίαζε αρκετές μουσικές και δημοσιογραφικές εκπομπές, όπως: "Μεγεθύνσεις" με τον Π. Μακρή, "Μικρομέγας", οι Νέοι και ο κόσμος τους με τον Κώστα Κατή κ.ά.
''Λογοτεχνικές εκπομπές στο ραδιόφωνο. Παραγωγή - Συγγραφή - Σκηνοθεσία - Παρουσίαση:''
"Λογοτεχνικές Ταυτότητες", "Νέες Εκδόσεις", "Υπάρχουν και... Περιοδικά", "Σελίδες Βιβλίων", "Οι Ρίζες μας", "Από τη σύγχρονη Πνευματική Κίνηση", "Βιβλιοκριτική" με τον Δ. Γιάκο και Πάνο Παναγιωτούνη, "Ιδανικές φωνές και Αγαπημένες", πολλές επίκαιρες εκπομπές - αφιερώματα σε λογοτέχνες και καλλιτέχνες.
Πηγές
Κατηγορία:Έλληνες σκηνοθέτες Κατηγορία:Έλληνες σκηνοθέτες θεάτρου
Τρία Γουρουνάκια (ταινία)
Τα τρία γουρουνάκια είναι ταινία κινουμένων σχεδίων που κυκλοφόρησε στις 27 Μάιου το 1933 από την United Artists.Ήταν παραγωγή της Walt Disney και σκηνοθετήθηκε από τον Burt Gillett.Βασισμένο σε ένα παραμύθι με το ίδιο όνομα, ο Silly Symphony κέρδισε βραβείο  το 1934 ακαδημίας για την καλύτερη ταινία Κινουμένων Σχεδίων Μικρού Μήκους.Η ταινία είχε κόστος $ 22.000 και απέφερε συνολικά $ 250.000. Το 1994, ψηφίστηκε 11η από τις 50 μεγαλύτερες ταινίες Κινούμενων σχεδίων όλων των εποχών από μέλη του τομέα κινουμένων σχεδίων. Το 2007, η ταινία τα τρία γουρουνάκια επιλέχθηκε για τη διατήρηση στο Εθνικό Μητρώο Κινηματογράφου  των Ηνωμένων Πολιτειών από τη Βιβλιοθήκη του Κογκρέσου ως «πολιτιστικά, ιστορικά ή αισθητικά σημαντικά".
Πλοκή
Η ιστορία ξεκινάει με τα τρία γουρουνάκια, που είναι στο σπίτι της μητέρας τους.
Και αφού μεγάλωσαν η μαμά τους, τους είπε να πάνε και να ζήσουν αλλού μόνοι τους. Τους προειδοποίησε να χτίσουν ένα γερό σπίτι, ώστε να μην το γκρεμίσει ο κακός λύκος. Τα τρία γουρουνάκια, βέβαια, υπάκουσαν και το καθένα πήρε τον δρόμο του.
Το πρώτο γουρουνάκι συνάντησε στο δρόμο του έναν κύριο που πουλούσε άχυρα. Σκέφτηκε λοιπόν γιατί να κάτσει να δουλέψει σκληρά ενώ θα μπορούσε απλά να αγοράσει άχυρα και να φτιάξει το σπίτι του.Αγόρασε λοιπόν τα άχυρα και έφτιαξε το σπίτι του.
Το δεύτερο γουρουνάκι βρήκε κάτι παρατημένα ξύλα στο δρόμο και σκέφτηκε πως θα ταν καλύτερα για να φτιάξει το σπίτι του.
Το τρίτο γουρουνάκι ήταν το πιο έξυπνο απ όλα κάθισε και έχτισε ένα γερό σπιτάκι από τούβλα.
Ο κακός όμως λύκος μυρίστηκε τα γουρουνάκια και αποφάσισε να πάει στο σπιτάκι του πρώτου γουρουνιού.Του χτύπησε την πόρτα και του ζήτησε να μπει μέσα όμως το κακόμοιρο γουρουνάκι του είπε ότι επειδή εσύ είσαι ο κακός ο λύκος δεν θα σου ανοίξω. Ο λύκος όμως φύσηξε το σπιτάκι και τα άχυρα πετάχτηκαν παντού.
Το γουρουνάκι έτρεξε αναστατωμένο στο σπιτάκι του δεύτερου γουρουνιού που ήταν φτιαγμένο από ξύλο. Τότε ο λύκος χτύπησε την πόρτα στο δεύτερο γουρουνάκι,όμως ούτε το γουρουνάκι αυτό ήθελε να ανοίξει την πόρτα.Έτσι ο κακός ο λύκος φύσηξε και ξύλα πετάχτηκαν παντού. Τότε τα άλλα δύο γουρουνάκια έτρεξαν να βρουν καταφύγιο στο σπίτι του τρίτου γουρουνιού που ήταν φτιαγμένο από τούβλα και πολύ γερό.Έτσι ο λύκος βρήκε και το σπίτι του τελευταίου γουρουνιού και φύσηξε με όλη του τη δύναμη,όμως το σπιτάκι δεν διαλύθηκε γιατί το γουρουνάκι ήταν σπαγκοραμμένο και δεν πήρε έναν απλό χτίστη να του χτίσει το σπιτάκι του. Έκανε κάτι πιο έξυπνο έβαλε τα τούβλα το ένα πάνω στο άλλο. Τότε ο κακός λύκος του είπε ότι αφού δεν μου ανοίγεις τότε θα σκαρφαλώσω από την καμινάδα του σπιτιού σου,και δεν θα φάω μόνο εσένα αλλά και τα άλλα δύο αδελφάκια σου.Το γουρουνάκι μόλις άκουσε αυτό έπρεπε να δράσει γρήγορα.Έτσι μέχρι ο λύκος να καταφέρει να ανεβεί στη σκεπή το γουρουνάκι ήξερε ότι έπρεπε να δράσει γρήγορα.
Άρπαξε μια μεγάλη κατσαρόλα και την γέμισε νερό.Άναψε όσο γρήγορα μπορούσε μια δυνατή φωτιά στο τζάκι και έβαλε πάνω την κατσαρόλα.
Όταν ο λύκος ήταν έτοιμος να μπει στην καμινάδα το νερό είχε είδη αρχίζει να βράζει.Έτσι όταν όταν ο λύκος μπήκε στην καμινάδα έπεσε με φόρα μέσα στην κατσαρόλα με το βραστό νερό και κάηκε.Έτσι το γουρουνάκι ξεφορτώθηκε τον κακό τον λύκο και ζήσανε αυτοί καλά και μεις καλύτερα.
Αντίδραση και κληρονομιά
Η ταινία ήταν τεράστια επιτυχία με το κοινό της ημέρας, τόσο πολύ που τα θέατρα έβγαλαν το καρτούν για μήνες μετά το ντεμπούτο του, με μεγάλη οικονομική απάντηση. Μια σειρά από θέατρα πρόσθεσε τα χειρόγραφα "γένια" στις αφίσες ταινιών για τα κινούμενα σχέδια ως ένας τρόπος που δείχνει πόσο καιρό κράτησε αυτό το θεατρικό τρέξιμο. Η γελοιογραφία εξακολουθεί να θεωρείται ότι είναι η πιο επιτυχημένη ταινία κινούμενων και παρέμεινε στην κορυφή του animation μέχρι  που η Disney ήταν σε θέση να ενισχύσει τη δημοτικότητά του εμπαιγμού περαιτέρω καθιστώντας το με ένα κορυφαίο εικονίδιο εμπορευμάτων μέχρι το τέλος του 1934. μικρογραφία|Το παραμύθι|326x326εσΟ Animator Τσακ Τζόουνς είπε,<<Αυτή ήταν η πρώτη φορά που κάποιος έφερε ποτέ χαρακτήρες στη ζωή >>[σε κινούμενα σχέδια]. (Άλλοι ιστορικοί κινούμενων σχεδίων, ιδιαίτερα θαυμαστές του Winsor McCay, θα αμφισβητήσουν τη λέξη "πρώτος", αλλά ο Jones δεν αναφερόταν στην προσωπικότητα ως τέτοια, αλλά για το χαρακτηρισμό μέσα από τη στάση του σώματος και της κίνησης.)  Ο λόγος για τον οποίο η ιστορία και οι χαρακτήρες της ταινίας ήταν τόσο καλά αναπτυγμένοι ήταν ότι η Disney είχε ήδη συνειδητοποιήσει την επιτυχία των ταινιών κινουμένων σχεδίων που εξαρτιόταν από την αφήγηση συναισθηματικά συναρπαστικές ιστορίες που θα τραβήξει το κοινό και να μην αφήσει να πάει. Η διαπίστωση αυτή οδήγησε σε μια σημαντική καινοτομία γύρω από το χρόνο τα γουρουνάκια ήταν σε εξέλιξη.
Τραγούδι
Ποιος φοβάται το Big Bad Wolf" Το πρωτότυπο τραγούδι αποτελείται από τον Frank Churchill. Ήταν best-seller και μόνο, αντανακλώντας την αποφασιστικότητα του λαού ενάντια στο "μεγάλος κακός λύκος» της Μεγάλης Ύφεσης έγινε κάτι σαν ύμνος. Όταν οι Ναζί άρχισαν να επεκτείνουν τα όρια της Γερμανίας στα χρόνια πριν από τον Δεύτερο Παγκόσμιο Πόλεμο, το τραγούδι χρησιμοποιήθηκε για να εκπροσωπεί την αυταρέσκεια του δυτικού κόσμου, επιτρέποντας τον Αδόλφο Χίτλερ να καταβάλει σημαντικές εξαγορές της επικράτειας χωρίς να πάει σε πόλεμο, και κυρίως χρησιμοποιείται στην Disney ως κινούμενο σχέδια για την καναδική πολεμική προσπάθεια.
Το τραγούδι χρησιμοποιήθηκε περαιτέρω ως έμπνευση για τον τίτλο του 1963 το παιχνίδι Ποιος φοβάται τη Βιρτζίνια Γουλφ.
Επεξεργασία περιεχομένου
Μία ακολουθία στα κινούμενα σχέδια που απεικονίζουν τον Big Bad Wolf ως στερεότυπη εβραϊκό γυρολόγος επανεξελέγη κινουμένων σχεδίων, όταν η μικρή επανεκδόθηκε σε θέατρα, το 1948, για να απεικονίσει το αχρείο Wolf ως Fuller Brush άνθρωπος, αν και ένα με Γίντις προφορά. Μια μύτη, τα γυαλιά και τα γένια μεταμφίεση παρέμεινε επίσης. Airings στην αμερικανική τηλεόραση έχουν επεξεργαστεί αυτό περαιτέρω με τη χρήση του βίντεο Fuller Brush άνθρωπος και redubbing φωνή του λύκου ώστε να μην ακούγεται στερεοτυπικά εβραϊκή. Όταν η ταινία κυκλοφόρησε στο οικιακό βίντεο, η σκηνή έγινε περαιτέρω επεξεργασία: η τοπική γραμμή «Fuller Brush Man» «Είμαι ο Fuller Brush άνθρωπος ... Δίνω ένα δωρεάν δείγμα!" άλλαξε στο παράλογο "Είμαι ο Fuller Brush Man - δουλεύω τον τρόπο μου μέσα από το κολέγιο» για αυτό και όλες τις επόμενες κυκλοφορίες βίντεο στο σπίτι.
Home video
Στις Ηνωμένες Πολιτείες, η σύντομη κυκλοφόρησε για πρώτη φορά στο VHS, Betamax και Laserdisc το 1984 ως μέρος της σειράς Home Video "Cartoon Classics".Βγήκε στο VHS στο Ηνωμένο Βασίλειο, την άνοιξη του 1996, ως μέρος της σειράς Disney Παραμυθένιο Αγαπημένα. Έκανε DVD ντεμπούτο του στις 4 Δεκεμβρίου 2001, που περιλαμβάνονται στο Vol Silly Συμφωνίες. Ήταν αργότερα που περιλαμβάνονται στο Timeless Tales, Τόμος του Walt Disney. Κυκλοφόρησε 16, Αυγούστου του 2005 (που χαρακτηρίζει την επεξεργασμένη έκδοση στις ΗΠΑ Silly Συμφωνίες που), το οποίο χαρακτήρισε επίσης το The Pied Piper (1933), The Grasshopper και τα μυρμήγκια (1934), η χελώνα και το λαγό (1935) και ο πρίγκιπας και ο άπορο (1990). Σε αυτές τις άλλες χώρες, στους οποίους η αρχική 1933 καρτούν κυκλοφόρησε για πρώτη φορά με πρωτότυπα soundtracks και στα αγγλικά και άλλες ξένες γλώσσες, οι χωρίς λογοκρισία εικόνες - με το αρχικό 1933 soundtracks και στα αγγλικά και άλλες ξένες γλώσσες - εξακολουθούν να εκδίδονται από την εταιρεία Disney στην αρχική σελίδα- αφήστε βίντεο.μικρογραφία
Warner Bros. cartoons
Τρία κινούμενα σχέδια εμπνευσμένα από αυτό το καρτούν είχαν παραχθεί από την Warner Bros. Η πρώτη ήταν Χοίροι σε Πόλκα, που αφηγείται την ιστορία με τη συνοδεία της ουγγρικής Χορού Γιοχάνες Μπραμς». Το δεύτερο ήταν η Three Little βαράει, που χαρακτηρίζει τους χοίρους ως μπάντα της τζαζ, ο οποίος αρνήθηκε να αφήσει το δεξιός τρομπέτα παίζει λύκος ενταχθούν μετά πέθανε και πήγε στην κόλαση, οπότε του παίζοντας βελτιώθηκε αισθητά. Και τα δύο αυτά τα κινούμενα σχέδια ήταν σε σκηνοθεσία πρώην Disney animator Friz Freleng. Η τρίτη ταινία ήταν η Ανεμοδαρμένο Λαγός, που χαρακτηρίζει Bugs Bunny, και σκηνοθεσία του Ρόμπερτ McKimson. Στο "Ανεμοδαρμένο", Bugs έχει εξαπατηθεί στην πρώτη αγορά του σπιτιού άχυρο, το οποίο ο λύκος φυσάει προς τα κάτω, και στη συνέχεια το σπίτι sticks, τα οποία ο λύκος φυσάει επίσης προς τα κάτω. Μετά από αυτά τα περιστατικά, Bugs αποφασίζει να βοηθήσει το λύκο και να πάρει εκδίκηση για τρεις χοίρους, οι οποίοι είναι τώρα στο σπίτι από τούβλα.
Παραπομπές
Κατηγορία:Ταινίες του 1933 Κατηγορία:Αγγλόφωνες ταινίες Κατηγορία:Αμερικανικές ταινίες κινουμένων σχεδίων Κατηγορία:Αμερικανικές ταινίες Κατηγορία:Μουσικές ταινίες κινουμένων σχεδίων Κατηγορία:Ταινίες βασισμένες σε παραμύθια Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Αμερικανικές ασπρόμαυρες ταινίες Κατηγορία:Ταινίες βραβευμένες με Όσκαρ Καλύτερων Κινουμένων Σχεδίων Μικρού Μήκους Κατηγορία:Ταινίες σε παραγωγή Ουώλτ Ντίσνεϋ
Χορεύετε; (ταινία, 2004)
Το Χορεύετε; (Αγγλικά: Shall We Dance?) είναι μια αμερικανική ρομαντική κωμωδία-δράμα του 2004 σε σκηνοθεσία Πίτερ Τσέλσομ, με πρωταγωνιστές τους Ρίτσαρντ Γκιρ, Τζένιφερ Λόπεζ και Σούζαν Σαράντον. Πρόκειται για ριμέικ της ομώνυμης ιαπωνικής ταινίας του 1996.
Πλοκή
Ο Τζον Κλαρκ είναι ένας δικηγόρος με μια γοητευτική σύζυγο, την Μπέβερλι, και μια στοργική οικογένεια, που ωστόσο νιώθει ότι κάτι του λείπει. Κάθε απόγευμα στο σπίτι του στο Σικάγο, ο Τζον βλέπει μια όμορφη γυναίκα να κοιτάζει με χαμένη έκφραση από το παράθυρο μιας σχολής χορού. Στοιχειωμένος από το βλέμμα της, ο Τζον πηδά παρορμητικά από το τρένο ένα βράδυ και γράφεται για να παρακολουθήσει μαθήματα χορού στη σχολή, ελπίζοντας να τη γνωρίσει.
Στην αρχή φαίνεται λάθος. Αποδεικνύεται ότι η δασκάλα δεν είναι η γυναίκα στο παράθυρο, η Πωλίνα, αλλά η μεγαλύτερη ιδιοκτήτρια του στούντιο, η δεσποινίς Μίτσι, ενώ ο Τζον αποδεικνύεται εξίσου αδέξιος και ανίδεος με τους συμμαθητές του Σικ και Βερν. Ακόμα χειρότερα, όταν συναντά την Πωλίνα, εκείνη λέει ψυχρά στον Τζον ότι ελπίζει να έχει έρθει για να μάθει σοβαρά χορό και να μην ψάχνει για φλερτ. Όμως, καθώς τα μαθήματά του συνεχίζονται, ο Τζον ερωτεύεται τον χορό. Κρατώντας μυστική τη νέα του εμμονή από την οικογένεια και τους συναδέλφους του, ο Τζον προπονείται πυρετωδώς για τον μεγαλύτερο διαγωνισμό χορού του Σικάγο. Η φιλία του με την Πωλίνα δυναμώνει, καθώς ο ενθουσιασμός του αναζωπυρώνει το δικό της χαμένο πάθος για τον χορό. Αλλά όσο περισσότερο χρόνο περνά ο Τζον μακριά από το σπίτι, τόσο περισσότερο η γυναίκα του, Μπέβερλι, γίνεται καχύποπτη. Προσλαμβάνει έναν ιδιωτικό ερευνητή για να μάθει τι κάνει ο Τζον, αλλά όταν μαθαίνει την αλήθεια, επιλέγει να διακόψει την έρευνα και να μην εισβάλει στην ιδιωτική ζωή του συζύγου της.
Ο Τζον θα πάρει μέρος στον διαγωνισμό ως ζευγάρι με την Μπόμπι, ενώ ο φίλος του ο Λινκ συμμετέχει στους λάτιν χορούς. Ο Λινκ και η Μπόμπι τα πάνε καλά στους λάτιν χορούς, και ενώ το βαλς του Τζον και της Μπόμπι πηγαίνει καλά, ο Τζον βλέπει τη γυναίκα και την κόρη του στο πλήθος κατά τη διάρκεια του κουίκστεπ και αποσπάται η προσοχή του προσπαθώντας να τις ξαναβρεί. Μαζί με την Μπόμπι πέφτουν και αποκλείονται από τον διαγωνισμό, ενώ ο Τζον και η Μπέβερλι μαλώνουν στο γκαράζ. Ο Τζον σταματά τον χορό, προς απογοήτευση όλων.
Η Πωλίνα, έχοντας εμπνευστεί από τον Τζον να ξαναρχίσει να διαγωνίζεται, φεύγει για την Ευρώπη και κάνει πάρτι στγ σχολή χορού. Στέλνει πρόσκληση στον Τζον, αλλά εκείνος δεν πείθεται να πάει μέχρι που η γυναίκα του αφήνει έξω ένα ζευγάρι παπούτσια χορού που του αγόρασε. Πηγαίνει και συναντά την Μπέβερλι στη δουλειά, την πείθει ότι ενώ του αρέσει ο χορός, την αγαπά ακόμα εξίσου και της μαθαίνει να χορεύει. Πηγαίνουν στο πάρτι και ο Τζον με την Πωλίνα χορεύουν έναν τελευταίο χορό πριν εκείνη φύγει.
Η τελική σκηνή δείχνει τους πάντες μετά: ο Λινκ και η Μπόμπι είναι τώρα μαζί. Ο Σικ, που ήταν στην πραγματικότητα γκέι, χορεύει σε κλαμπ με τον σύντροφό του. Η δεσποινίς Μίτσι βρίσκει νέο σύντροφο και είναι ευτυχισμένοι μαζί. Ο Τζον και η Μπέβερλι είναι πιο ευτυχισμένοι από πριν και χορεύουν στην κουζίνα. Ο Βερν, νιόπαντρος με την αρραβωνιαστικιά του, χορεύει μαζί της στο γάμο τους. Ο ιδιωτικός ερευνητής που προσέλαβε η Μπέβερλι, ο Ντιβάιν, ξεκινά μαθήματα χορού. Και η Παυλίνα, με νέο παρτενέρ, διαγωνίζεται στον διαγωνισμό που είχε χάσει την προηγούμενη χρονιά.
Εισπράξεις
Η ταινία έκανε πρεμιέρα της στις 15 Οκτωβρίου 2004, με εισπράξεις 11.783.467 δολαρίων το πρώτο Σαββατοκύριακο της, καταλαμβάνοντας την τέταρτη θέση στη Βόρεια Αμερική. Παρά τη μείωση κατά 27% στα ακαθάριστα κέρδη, ανήλθε στην τρίτη θέση την επόμενη εβδομάδα. Η ταινία προβλήθηκε για 133 ημέρες, με εισπράξεις 57.890.460 δολαρίων στις Ηνωμένες Πολιτείες και 112.238.000 δολάρια διεθνώς, με παγκόσμιο σύνολο 170.128.460 δολαρίων.
Κριτικές
Το Χορεύετε; έλαβε βαθμολογία έγκρισης 47% από τον ιστότοπο Rotten Tomatoes με βάση 158 κριτικούς. Ο Ρότζερ Έμπερτ έδωσε στην ταινία 3 στα 4 αστέρια.
Τίτλος
Η αρχική ιαπωνική ταινία είχε ένα ερωτηματικό στον τίτλο της και η αφίσα αυτής της ταινίας το έχει επίσης. Ωστόσο, οι πραγματικοί τίτλοι στην αμερικανική ταινία εμφανίζονται ως απλά "Shall We Dance", με αποτέλεσμα ορισμένες διαδικτυακές πηγές, μεταξύ των οποίων και η IMDb, να αναφέρονται σε αυτήν χωρίς το ερωτηματικό. Η συμπερίληψη του ερωτηματικού χρησιμεύει για τη διάκριση από την ταινία του 1937 των Φρεντ Αστέρ και Τζίντζερ Ρότζερς, Shall We Dance, ο οποία μεταφράστηκε στα Ελληνικά ως Ας χορέψουμε.
Κίρα Νάιτλι
Η Κίρα Νάιτλι (Keira Christina Knightley, 26 Μαρτίου 1985) είναι Αγγλίδα ηθοποιός. Άρχισε την καριέρα της από παιδική ηλικία αλλά έγινε παγκοσμίως γνωστή μετά το 2003 με τη συμμετοχή της στις ταινίες Κάν'το όπως ο Μπέκαμ (Bend It Like Beckham), Οι Πειρατές της Καραϊβικής: Η Κατάρα του Μαύρου Μαργαριταριού (Pirates of the Caribbean: The Curse of the Black Pearl) και Περηφάνια και Προκατάληψη (Pride & Prejudice). Η Κίρα έχει γίνει πλέον μια αξιόλογη πρωταγωνίστρια με συμμετοχές σε γνωστές ταινίες του Χόλυγουντ και έχει λάβει δυο υποψηφιότητες για Όσκαρ το 2005 και το 2014.
Τα πρώτα χρόνια
Η Κίρα γεννήθηκε στο Teddington του Middlesex, στην Αγγλία, στις 26 Μαρτίου του 1985. Γονείς της είναι η Σαρμάν ΜακΝτόναλντ, μια Σκωτσέζα ηθοποιός και αργότερα βραβευμένη θεατρική συγγραφέας και ο Γουίλ Νάιτλι, Άγγλος ηθοποιός της τηλεόρασης και του θεάτρου. Έχει έναν μεγαλύτερο αδελφό, τον Κέιλεμπ (γεν. 1979). Πέρασε το μεγαλύτερο μέρος της ζωής της στο Ρίτσμοντ, φοιτώντας στο σχολείο του Τέντινγκτον και το κολέγιο Esher. Η Κίρα έχει μια μαθησιακή δυσκολία, δυσλεξία, εντούτοις όμως κατάφερε να έχει καλούς βαθμούς στο σχολείο προκειμένου να ευχαριστεί τους δικούς της, που της επέτρεψαν έτσι να ακολουθήσει την καριέρα της ηθοποιού. Έχει δηλώσει ότι ήταν αποφασισμένη να γίνει ηθοποιός από όταν ήταν παιδί ακόμη. Οι πρώτες της εμφανίσεις ήταν σε τοπικές ερασιτεχνικές παραστάσεις μεταξύ των οποίων το έργο After Juliet (γραμμένο από τη μητέρα της) και το United States (γραμμένο από τον τότε καθηγητή υποκριτικής της, Ίαν Μακ Σέιν).
Σταδιοδρομία
Η Κίρα εμφανίστηκε για πρώτη φορά στην τηλεόραση το 1993 σε ηλικία 7 ετών στη σειρά Royal Celebration. Έπαιξε στη σειρά The Bill (1995) και σε πολλές ακόμα τηλεταινίες στο δεύτερο μισό της δεκαετίας του '90, πριν τη διαλέξουν για το ρόλο της Σαμπέ (σωσίας της Πριγκίπισας Αμιντάλα) στην ταινία Ο Πόλεμος των Άστρων: Επεισόδιο Ι - Η Αόρατη Απειλή (Star Wars: Episode I The Phantom Menace). Η Κίρα πήρε το ρόλο εξαιτίας της μεγάλης της ομοιότητας με την πρωταγωνίστρια Νάταλι Πόρτμαν (Πριγκίπισα Αμιντάλα). Όταν φορούσαν τις στολές και βάφονταν ακόμη και οι μητέρες τους δεν μπορούσαν να τις ξεχωρίσουν. Ο πρώτος πρωταγωνιστικός ρόλος ακολούθησε το 2001, όταν έπαιξε την κόρη του Ρομπέν των Δασών στην τηλεταινία της Walt Disney, Princess of Thieves. Το ίδιο χρονικό διάστημα η Κίρα συμμετείχε επίσης στην ταινία Η Τρύπα (The Hole) και στην επανέκδοση του Δόκτορ Ζιβάγκο που γυρίστηκε για την τηλεόραση.
right|thumb|220px|Η Κίρα Νάιτλι στην πρεμιέρα της ταινίας Εξιλέωση στο [[Λονδίνο το 2007]] Ο ρόλος που την ανέδειξε ήταν στην ταινία του 2002, Κάν'το όπως ο Μπέκαμ (Bend It Like Beckham). Αμέσως μετά συμμετείχε στην πολυδάπανη ταινία δράσης Οι Πειρατές της Καραϊβικής: Η Κατάρα του Μαύρου Μαργαριταριού (Pirates of the Caribbean: The Curse of the Black Pearl), που σημείωσε μεγάλη επιτυχία στα ταμεία και απέσπασε θετικές κριτικές παγιώνοντας έτσι τη θέση της Κίρα σαν πρωταγωνίστρια. Το 2004 έιχε ένα μικρό ρόλο στην Αγγλική ρομαντική κομεντί Αγάπη Είναι... (Love Actually). Η επόμενη ταινία της Βασιλιάς Αρθούρος (King Arthur), στην οποία κρατούσε το ρόλο της Γκουίνιβερ, προβλήθηκε τον Ιούλιο του 2004, αν και είχε ανάμεικτες κριτικές, ο Ρότζερ Έμπερτ έγραψε θετικά σχόλια για την Κίρα περιγράφοντας την μάλιστα "λασπωμένη αλλά ταυτόχρονα πολύ σέξι". Τον ίδιο μήνα ψηφίστηκε από τους αναγνώστες του περιοδικού "Hello!" σαν το περισσότερο υποσχόμενο νέο αστέρι του κινηματογράφου. Ψηφίστηκε επίσης ως η πιο σέξι ηθοποιός όλων των εποχών από τους αναγνώστες του περιοδικού "Empire", ήρθε 79η στη λίστα του περιοδικού "FHM" με τις "100 πιο σέξι γυναίκες" του 2004, 18η στην ίδια λίστα για το 2005 και 1η στη λίστα του 2006. Το περιοδικό "Time" σε ένα άρθρο του το 2004 σημείωνει ότι η Κίρα φαίνεται αποφασισμένη να καθιερώθει σαν ποιοτική/σοβαρή ηθοποιός παρά σαν πρωταγωνίστρια.
Το 2005 πρωταγωνίστησε σε τρεις ταινίες: Η Πρώτη Φορά που Πέθανα (The Jacket), Domino, οι οποίες δεν είχαν αξιόλογη οικονομική πορεία και απέσπασαν μεικτές κριτικές και το Περηφάνια και Προκατάληψη (Pride and Prejudice). Η τελευταία είχε εμπορική επιτυχία και χάρισε στην Κίρα μια υποψηφιότητα για Όσκαρ και Χρυσή Σφαίρα Α' Γυναικείου Ρόλου. Το φόρεμα που έβαλε στην απονομή για τις Χρυσές Σφαίρες (σχεδιασμένο από τη Vera Wang) προκάλεσε μεγάλη εντύπωση και η συνολική της εκεί εμφάνιση την έβαλε στη λίστα με τις πιο καλοντυμένες παρουσίες της χρονιάς.
Η Κίρα υπήρξε στο παρελθόν το πρόσωπο στις διαφημιστικές καμπάνιες της εταιρείας ειδών πολυτελειάς Asprey και της εταιρείας Lux για την Ιαπωνική τηλεόραση ενώ από τον Απρίλιο του 2006 έγινε το νέο πρόσωπο για το άρωμα της Chanel, "Coco Mademoiselle". Η ταινία της με τίτλο Εξιλέωση (Atonement), βασισμένη στο best seller του Ίαν ΜακΓιούαν πήρε τις καλύτερες κριτικές. Η Nάιτλι για τον ρόλο αυτό προτάθηκε για Χρυσή Σφαίρα Α' Γυναικείου Ρόλου και ήταν ενθουσιασμένη για την συμμετοχή της στην ταινία καθώς όπως έλεγε είναι ο πρώτος μου ρόλος ως γυναίκα, μέχρι τώρα έπαιζα το κοριτσάκι, και αυτό με ενθουσιάζει .Το 2008 πρωταγωνίστησε στην ταινία Η Δούκισσα (The Duchess), βασισμένη στη ζωή της της δούκισσας του Ντεβονσαιρ Τζορτζιάνα που έζησε τον 17ο αιώνα, αλλά και στην ταινία Αγάπη Στα Άκρα (The Edge of Love). Το 2009 έκανε το ντεμπούτο της στο θέατρο στην παράσταση "The Misanthrope" του Μολιέρου στο Comedy Theatre του Λονδίνου.
Το 2010 εμφανίστηκε στις ταινίες Last Night μαζί με τους Εύα Μέντες, Σαμ Γουόρθινγκτον και Γκιγιόμ Κανέ και Never Let Me Go. To 2011 πρωταγωνιστησε στην ταινία του Ντέιβιντ Κρόνενμπεργκ A Dangerous Method μαζί με τους Βίγκο Μόρτενσεν ,Μάικλ Φασμπέντερ και Βενσάν Κασέλ ,υποδυόμενη την ψυχαναλύτρια Σαμπίνα Σπιλράιν,.
Προσωπική ζωή
Η Κίρα έχει περιγραφεί από δημοσιογράφους σαν "ιδιαίτερα ανοιχτή στα ΜΜΕ" σχετικά με την προσωπική της ζωή. Έχει δηλώσει ότι δεν της αρέσει να ντύνεται επιτηδευμένα γι'αυτό και προτιμά τους Βρετανούς που σύμφωνα με τη γνώμη της δεν δίνουν μεγάλη σημασία ακόμα και στην δική τους εμφάνιση. Η εξαιρετικά λεπτή σιλουέτα της στην πρεμιέρα της ταινίας Οι Πειρατές της Καραϊβικής: Το Σεντούκι του Νεκρού (Pirates of the Caribbean: Dead Man's Chest) οδήγησε πολλά μέσα να υποθέσουν ότι πάσχει από κάποια διατροφική δυσλειτουργία, αλλά η ίδια διάψευδει τις φήμες περί "νευρικής ανορεξίας".
Τον Ιούλιο του 2006 η Κίρα δήλωσε ότι έχει γίνει εργασιομανής και αναφέρει "τα τελευταία 5 χρόνια έχουν γίνει ένα, δεν μπορώ να ξεχωρίσω την περσινή χρονιά ούτε την χρονιά πριν από αυτή" καθώς και "αν συνεχίσω να δουλεύω με αυτό το ρυθμό θα αρχίσω να μισώ αυτό που αγαπάω πιο πολύ να κάνω". Αυτό μπορεί να σημαίνει ότι ίσως κάνει μια αποχή από το σινεμά στο μέλλον για κάποιο τουλάχιστον χρονικό διάστημα. Το 2010 σε μία συνέντευξή της δήλωσε ότι ήταν έτοιμη να παρατήσει την υποκριτική στα 22 της χρόνια. Τα Χριστούγεννα του 2010, χώρισε με τον επί πέντε χρόνια σύντροφό της και συμπρωταγωνιστή της στο Περηφάνια και Προκατάληψη, Ρούπερτ Φρεντ.
Εξωτερικοί σύνδεσμοι
Κατηγορία:Αγγλίδες ηθοποιοί ραδιοφώνου Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Άγγλοι άθεοι Κατηγορία:Αγγλίδες ηθοποιοί θεάτρου
Πόβλεν
Το Πόβλεν (σερβικά : Povlen) ένα βουνό στη δυτική Σερβία που βρίσκεται περίπου τριάντα χλμ. νοτιοδυτικά από το Βάλιεβο. Αποτελείται από πολλές κορυφές, εκ των οποίων οι τρεις ψηλότερες είναι οι: η Μεγάλη Πόβλεν με 1347 μέτρα, η Μεσαία Πλόβεν με 1301 μέτρα και μικρή Πόβλεν με 1271 μέτρα.
Το Πόβλεν καλύπτεται από πυκνά δάση και βαθιά φαράγγια και μικρά ορεινά χωριουδάκια.
Αναφορές
Κατηγορία:Βουνά της Σερβίας
Βαγιωκές
Το Βαγιωκές (γαλλικά: Vailhauquès, οξιτανικά: Valhauqués) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Βαγιωκουά (γαλλικά: Vailhauquois).
Εξωτερικοί σύνδεσμοι
Κατηγορία:Κοινότητες του Ερώ
Κανένας (ταινία, 2011)
Το Κανένας είναι ένα δράμα που κέρδισε το Βραβείο Κοινού στο Διεθνές Φεστιβάλ Κινηματογράφου Θεσσαλονίκης το 2010. Πρόκειται για μια σύγχρονη εκδοχή της διαχρονικής ιστορίας αγάπης του Ουίλιαμ Σαίξπηρ «Ρωμαίος & Ιουλιέτα». Η ταινία είναι σκηνοθετημένη από το Χρήστο Νικολέρη, σκηνοθέτη της δραματικής σειράς «Άγρια παιδιά», που είχε προβληθεί από το Mega το 2008.
Παραγωγή και παραλειπόμενα
Πρόκειται για την πρώτη ταινία μεγάλου μήκους του Χρήστου Νικολέρη. Το 2010, ταινία απέσπασε το βραβείο κοινού στο Διεθνές Φεστιβάλ Κινηματογράφου Θεσσαλονίκης.
Ο σκηνοθέτης είπε για την ιστορία της ταινίας: Μου φάνηκε πολύ ενδιαφέρουσα πρόκληση ότι θα χρησιμοποιούσαμε σαν βάση την ιστορία του Ρωμαίου και της Ιουλιέτας. Θέλαμε να αφηγηθούμε μια ερωτική ιστορία και αυτή είναι η απόλυτη ερωτική ιστορία. Την χρησιμοποιήσαμε σαν ραχοκοκαλιά, για να αναπτύξουμε μετέπειτα την θεματική που μας ενδιέφερε και να την προσαρμόσουμε στο σήμερα. Η ιστορία των δυο παιδιών έχει μια απίστευτη ρομαντικότητα, η οποία αν μεταφερθεί αυτούσια στη σημερινή μέρα μπορεί να φανεί και αφελής. Δεν ζούμε εύκολα σήμερα αυτό τον έρωτα, χωρίς όρια, που δεν ενδιαφέρεται κανείς για τις επιπτώσεις, καθότι απαγορευμένος.
Πάντα λέμε ότι οι χαρακτήρες σε μια ταινία πρέπει να έχουν κάποιο πρόβλημα, ένα εμπόδιο να ξεπεράσουν. Γι αυτό και βρήκα ενδιαφέρουσα την ιδέα, να τους τοποθετήσουμε στις κοινότητες των μεταναστών. Το γεγονός ότι είναι παιδιά δεύτερης γενιάς, κάνει το πρόβλημα ακόμη μεγαλύτερο, γιατί δεν τα κατατάσσει ούτε σαν μετανάστες, ούτε σαν Έλληνες. Είναι παιδιά που δεν νιώθουν ότι έχουν πατρίδα, που δεν ανήκουν πουθενά. Ο Στράτος Κερσανίδης έγραψε: Ο Χρήστος Νικολέρης αφηγείται με τρόπο μεστό. Μπαίνει στην καρδιά του προβλήματος, ακολουθεί βήμα – βήμα την επερχόμενη τραγωδία. Οι ήρωές του αγωνίζονται να γκρεμίσουν το ανθρώπινο τείχος που τους εγκλωβίζει. Μόνο που οι εθνικιστικές και οι θρησκευτικές εμμονές είναι πολύ δυνατές. Μοιάζουν ανίκητες. Είναι σαν «τη βλακεία που είναι ανίκητη».
Δεν υπάρχει καμία χαραμάδα αισιοδοξίας στην ταινία. Ο Νικολέρης είναι σκληρός και ρεαλιστής και φαίνεται σα να μας σιγοψιθυρίζει, σα να μας παροτρύνει να δώσουμε εμείς τη νότα αισιοδοξίας που λείπει από την ταινία του. Γιατί οι λύσεις δε δίνονται μέσα από το σινεμά. Οι λύσεις δίνονται από τους ανθρώπους στην πραγματική ζωή. Τη ζωή που στέρησαν από τον Γκόραν και την Τζούλια. Τη ζωή που στερούν από χιλιάδες, από εκατομμύρια μετανάστες. Τη ζωή που μας στερούν επειδή όλοι είμαστε μετανάστες. Ας το καταλάβουμε… Η Τατιάνα Τζινιώλη έγραψε:"Το φιλμ είναι δυνατό και γρήγορο δίνοντας ιδιαίτερη έμφαση στον έρωτα που αναπτύσσεται μεταξύ των δύο. Το μοντάζ της ταινίας φοβερό, ειδικά στη παράλληλη σκηνή προς το τέλος. Το τέλος τώρα ... χμ, το τέλος… Ένα αινιγματικό φινάλε που σχεδόν κανείς μεσα στην (prive) αίθουσα όχι μόνο δεν το περίμενε, αλλά κάπου το έχασε κιόλας. Θίγεται όμως με έναν ευαίσθητο τρόπο και το μεταναστευτικό καθώς και ο ρατσισμός που φυσικά δεν θα μπορούσαν να αφήσουν αδιάφορους τους δημιουργούς."
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 2010 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ελληνικές αισθηματικές ταινίες Κατηγορία:Ταινίες γυρισμένες στην Ελλάδα
Μπελ ιμπνί
Πηγές
ΑΣΣΥΡΟΒΑΒΥΛΩΝΙΑΚΑ ΧΡΟΝΙΚΑ
Κατηγορία:Βασιλείς της Βαβυλώνας
Βαλέργκ
Το Βαλέργκ (γαλλικά: Valergues, οξιτανικά: Valèrgues) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Βαλεργκουά (γαλλικά: Valerguois).
Εξωτερικοί σύνδεσμοι
Κατηγορία:Κοινότητες του Ερώ
Μαρδούκ ζακίρ σουμί Β΄
Ο Μαρδούκ ζακίρ σουμί Β' υπήρξε βασιλιάς της Βαβυλώνας (703 π.χ.) για λίγους μόνο μήνες από την επανάσταση των Βαβυλωνίων κατά της Ασσυρίας μετά τον θάνατο του Σαργών Β΄ ως την αντικατάσταση του από τον προηγούμενο Χαλδαίο βασιλιά της Βαβυλώνας Μαρδούκ απλά Ιντινά Β΄.
Πηγές
Κατηγορία:Βασιλείς της Βαβυλώνας
Γιούκχοε
Το γιούκχοε (κορεάτικα: 육회) είναι φαγητό της κορεατικής κουζίνας φτιαγμένο από ωμό κρέας σε φέτες.
Γιούκχοε σημαίνει κυριολεκτικά κρέας (γιουκ, 肉) ωμό (χόε, 膾). Ωστόσο το φαγητό παρασκευάζεται με μαριναρισμένες ωμές φέτες συνήθως βοδινού, κρέατος. Ανάλογα με το είδος του ζώου αλλάζει και το όνομα του πιάτου, έτσι το κκουόνγκ-γιούκχοε έχει σαν πρώτη ύλη το κρέας φασιανού, ενώ το μαλ-γιούκχοε, το κρέας αλόγου.
Συνήθως, φτιάχνεται από τεμάχια νουά που κόβονται σε λεπτές φέτες και μαρινάρονται με ένα μείγμα από  αλάτι, ζάχαρη, σησαμέλαιο, πιπέρι και σκόρδο. Συνοδεύεται με κορεάτικο αχλάδι, ωμό κρόκος αυγού και πινόλι.
Παραπομπές
Κατηγορία:Κορεάτικη κουζίνα Κατηγορία:Τρόφιμα με βάση το ωμό κρέας
Τόμσον-Χιούστον της Μεσογείου
Η Τόμσον-Χιούστον της Μεσογείου ήταν αμερικανική ηλεκτρική εταιρεία η οποία δραστηριοποιήθηκε στην Ελλάδα στο πεδίο της ηλεκτρικής ενέργειας στο β' μισό του 19ου αιώνα.
Ίδρυση
Η Τόμσον-Χιούστον της Μεσογείου ιδρύθηκε στις 12 Φεβρουαρίου 1898. Ιδρυτές της ήταν η Thomson Houston International Electric Company με έδρα τη Νέα Υόρκη, η General Electric Company κι αυτή με έδρα τη Νέα Υόρκη, η La Compagnie Française pour L'Exploitation des Procédés Thomsοn Houston με έδρα το Παρίσι, η Union Electrizitats Gesellschaft με έδρα το Βερολίνο, η Ludwig Loewe und Co. Aktiengesellschaft κι αυτή με έδρα το Βερολίνο, η Société Générale Belge d' Entreprises Électriques με έδρα τις Βρυξέλλες και διάφορα άλλα πρόσωπα, Γαλλικής ή Βελγικής καταγωγής, τραπεζίτες, μηχανικούς, βιομήχανους, εισοδηματίες, συμβολαιογράφους, έναν Βέλγο υπουργό και ένα μέλος του βελγικού κοινοβολίου.
Η δραστηριοποίησή της στην Ελλάδα
Το 1898 θα εμφανιστεί στην Ελλάδα διά του αντιπροσώπου της Κ.Δ. Νικολαΐδη. Αρχικά αγοράζονται οι ηλεκτρικές εγκαταστάσεις της Γενικής Εταιρείας Εργοληψιών, προχωρά στην βελτίωση και επέκταση του κεντρικού σταθμού της Αθήνας, ενώ υπογράφει συμβάσεις για τον ηλεκτροφωτσιμό διαφόρων πόλεων, όπως του Αργοστολίου, της Ερμούπολης, της Καλαμάτας και του Πειραιά. Επίσης υπογράφει σύμβαση εργολαβίας για το φωτισμό με αέριο της Πάτρας. Στα 1899 μαζί με την Εθνική Τράπεζα της Ελλάδος και τη Γενική Εταιρεία Εργοληψιών ιδρύει την Ελληνική Ηλεκτρική Εταιρεία
Πήγη
Κατηγορία:Επιχειρήσεις ενέργειας
Βαλφλωνές
Το Βαλφλωνές (γαλλικά: Valflaunès, οξιτανικά: Valfaunés) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Βαλφλωνεζιέν (γαλλικά: Valflaunésiens).
Εξωτερικοί σύνδεσμοι
Κατηγορία:Κοινότητες του Ερώ
Σαβίνα Αικατερίνη της Ανατολικής Φρισίας
Η Σαβίνα-Αικατερίνη, γερμ.: Sabina Catharina von Ostfriesland (11 Αυγούστου 1582, Έζενς – 31 Μαΐου 1618) από τον Οίκο των Σίρκσενα ήταν κόρη του κόμη της Ανατολικής Φρισίας και με τον γάμο της έγινε κόμισσα του Ρήτμπεργκ (τώρα στη Γερμανία).
Βιογραφία
Ήταν η πρώτη κόρη του Έννο Γ΄ κόμη της Ανατολικής Φρισίας και της πρώτης συζύγου του Βάλμπουργκις κόμισσας του Ρήτμπεργκ. Στη Συνθήκη του Μπέρουμ της 28ης Ιανουαρίου τα εδάφη, που είχε κληρονομήσει ο πατέρας της από τη Βάλμπουργκις, χωρίστηκαν μεταξύ της Σαβίνας-Αικατερίνης και της αδελφής της Αγνής, επειδή ο πατέρας τους ήθελε να νυμφευτεί ξανά. Η Σαβίνα-Αικατερίνη έλαβε την κομητεία του Ρήτμπεργκ.
Στις 3 Μαρτίου 1601 η Σαβίνα-Αικατερίνη παντρεύτηκε τον θείο της Ιωάννη Γ΄, σε μία τελετή που τέλεσε ο Λέοναρντ Ρούμπεν ηγούμενος του αβαείου του Άμπντινγκχοφ. Η απαραίτητη παπική εξαίρεση για να επιτραπεί ο γάμος μεταξύ συγγενών 3ου βαθμού, εκδόθηκε στις 13 Απριλίου 1600. Πριν από τον γάμο το ζεύγος είχε μεταστραφεί στην καθολική πίστη. Το 1618 οι δύο τους έθεσαν τα θεμέλια για το μοναστήρι των Φραγκισκανών στο Ρήτμπεργκ. Το ιδρυτικό έγγραφο της μονής εκδόθηκε το 1629.
Η Σαβίνα-Αικατερίνη απεβίωσε στις 31 Μαΐου 1618 κατά τη γέννηση του ενδέκατου παιδιού της. Τάφηκε στο παρεκκλήσιο.
Οικογένεια
Παντρεύτηκε τον Ιωάννη Γ΄ των Σίρκσενα και είχε παιδιά:
Παραπομπές σε πηγές
Κατηγορία:Οίκος των Σίρκσενα
Κύπελλο Ελλάδας πετοσφαίρισης ανδρών 2018-2019
Το Kύπελλο Ελλάδας βόλεϊ ανδρών για την περίοδο 2018–19 ήταν η 32η διοργάνωση στην ιστορία του θεσμού, και διοργανώθηκε από την ΕΟΠΕ. Δικαίωμα συμμετοχής είχαν οι ομάδες της Α2 εθνικής κατηγορίας ανδρών περιόδου 2018-19, ενώ η συμμετοχή για τις ομάδες της Βόλεϊ Λιγκ 2018-19 ήταν υποχρεωτική. Τελικά δήλωσαν συμμετοχή 11 ομάδες από την Α2, που με τις 10 ομάδες της Βόλεϊ Λιγκ αποτέλεσαν ένα σύνολο από 21 ομάδες. Οι αγώνες ξεκίνησαν στις 5 Δεκεμβρίου 2018 και ολοκληρώθηκαν με το Φάιναλ-φορ, που διεξήχθη στην Ιεράπετρα στις 20 και 21 Απριλίου 2018. Κυπελλούχος αναδείχθηκε ο Π.Α.Ο.Κ. για 3η φορά στην ιστορία του. Πολυτιμότερος Παίκτης (MVP) αναδείχθηκε ο Γκάρετ Μουαγκουτουτία.
Α' Φάση
Στην Α΄ Φάση συμμετείχαν οι 11 ομάδες οι προερχόμενες από την Α2, οι οποίες χωρίστηκαν με γεωγραφικά κριτήρια σε 2 ζώνες και αγωνίστηκαν μεταξύ τους μέχρις ότου παρέμειναν έξι, οι οποίες συνέχισαν στη Β΄ Φάση.
Α' Ζώνη Περιελήφθησαν 5 ομάδες από τις ακόλουθες ενώσεις:
Β' Ζώνη Περιελήφθησαν 6 ομάδες από τις ακόλουθες ενώσεις:
1η αγωνιστική
Μετά από κλήρωση διεξήχθη μόνο ένας αγώνας της Α΄ ζώνης. Οι υπόλοιπες ομάδες προκρίθηκαν στη 2η αγωνιστική χωρίς αγώνα.
2η αγωνιστική
Οι ομάδες: Α.Ε.Ν. Πανοράματος και Α.Μ.Σ. Νέστωρ προκρίθηκαν μετά από κλήρωση στη Β' φάση χωρίς αγώνα.
B' Φάση
Στη φάση αυτή εισήλθαν οι 10 ομάδες της Βόλεϊ Λιγκ, και με τις 6 ομάδες που προκρίθηκαν από την Α΄ Φάση αποτέλεσαν ένα σύνολο από 16 ομάδες.
Τελική φάση (Φάιναλ-4)
Η τελική φάση (φάιναλ-4) διεξήχθη το διήμερο 19 - 20 Απριλίου 2019 στην Ιεράπετρα στο γυμναστήριο «Μάρκος Φωνιαδάκης» και μεταδόθηκε τηλεοπτικά από το κανάλι ΕΡΤ Sports της δημόσιας τηλεόρασης.
Τελικός
Ο τελικός διεξήχθη στις 20 Απριλίου 2019 στην Κρήτη, στο κλειστό γήπεδο της Ιεράπετρας. Ο Π.Α.Ο.Κ. επικράτησε με 3–1 του Ηρακλή Θεσσαλονίκης και κατέκτησε το 3ο κύπελλο στην ιστορία του.
Εξωτερικοί σύνδεσμοι - Πηγές
2018 2019 Κυπελλο Ελλαδας Πετοσφαιρισης Ανδρων 2018 2019 Κυπελλο Ελλαδας Πετοσφαιρισης Ανδρων 2018 2019
Τζωρτζ Τάουν (Νησιά Κέιμαν)
19.3034°N, -81.3863°W
Η Τζωρτζ Τάουν είναι η πρωτεύουσα των Νήσων Κέιμαν. Βρίσκεται στο μεγαλύτερο νησί από τα 3 που αποτελούν τη χώρα, το Γκραντ Κέιμαν. Η πόλη έχει πληθυσμό 30.600 κατοίκους σύμφωνα με εκτιμήσεις του 2006. Η Τζώρτζταουν είναι η καρδιά του οικονομικού κλάδου των Νήσων Κέιμαν, με πάνω από 600 τράπεζες να βρίσκονται εκεί.
Τουρισμός
Η πόλη αποτελεί ένα από τα πιο δημοφιλή λιμάνια στην Καραϊβική. Όλα τα πλοία που καταπλέουν στην Τζώρτζταουν, πρέπει να δέσουν στην ανοικτή θάλασσα και οι επιβάτες τους μεταφέρονται στην ξηρά με βάρκες. Οι επιβάτες αποβιβάζονται στην Τζώρτζταουν, στο κέντρο της συνοικίας Γκραντ Κέιμαν για ψώνια.
Μεταφορές
Όπως και το υπόλοιπο Γκραντ Κέιμαν, η Τζωρτζ Τάουν εξυπηρετείται από το κοντινό Διεθνές Αεροδρόμιο Owen Roberts, που βρίσκεται ένα χιλιόμετρο έξω από την πόλη.
Εξωτερικοί σύνδεσμοι
Κειμαν Νησοι
Σαντζάκι του Μπίχατς
Το Σαντζάκι του Μπίχατς ήταν διοικητική διαίρεση της Οθωμανικής Αυτοκρατορίας, διοικητικό κέντρο ήταν η πόλη Μπίχατς στη σημερινή Βοσνία και Ερζεγοβίνη, από όπου πήρε και το όνομα του.
Δημιουργήθηκε το 1592 μετά την κατάκτηση της περιοχής από τους Οθωμανούς και εντάχτηκε διοικητικά στο Βιλαέτι της Βοσνίας, περιλάμβανε περιοχές δεξιά κι αριστερά του Δούναβη. Υπήρξε έως το 1867.
Παραπομπές
Κατηγορία:Οθωμανική Βοσνία και Ερζεγοβίνη Κατηγορία:Σαντζάκια της Οθωμανικής Αυτοκρατορίας στην Ευρώπη
Godspeed You! Black Emperor
Οι '''Godspeed You! Black Emperor' (Παλαιότερα Godspeed You Black Emperor!'') είναι ένα Καναδικό post-rock συγκρότημα από το Μόντρεαλ. Υπήρξαν ένα από τα μεγαλύτερα και γνωστότερα ονόματα της σκηνής που επηρέασαν και επηρεάζουν το είδος μέχρι και σήμερα.
Ιστορία
Δημιουργήθηκαν το 1994 με τρία μέλη, τους Έφριμ Μένουκ, Μάικ Μόγια και Μάουρο Πετσέντε. Το όνομα που επέλεξαν για το συγκρότημά τους προέρχεται από ένα σχεδόν άγνωστο Ιαπωνικό ντοκιμαντέρ του 1976 με το ίδιο όνομα, το οποίο παρουσιάζει την ιστορία μιας συμμορίας με το όνομα Black Emperors.
Οι τρεις τους σύντομα κατέληξαν να κάνουν μια ερασιτεχνική ηχογράφηση που κυκλοφόρησε μόνο σε κασέτα σε 33 αντίτυπα και ονομαζόταν All Lights Fucked on the Hairy Amp Drooling. Ύστερα από αυτό αποφασίστηκε να διευρύνουν τον αριθμό των μελών του συγκροτήματος και να δημιουργήσουν μια μεγάλη μπάντα, σχεδόν ορχήστρα, μαζί με πολλά μέλη της μουσικής σκηνής του Μόντρεαλ ανεβάζοντας τον αριθμό των μελών ως και στους 14 διαφορετικούς μουσικούς κάποιες εποχές.
Εξωτερικοί σύνδεσμοι
Κατηγορία:Καναδικά μουσικά συγκροτήματα Κατηγορία:Post-rock συγκροτήματα
Era (άλμπουμ)
Το Era είναι το δεύτερο στούντιο άλμπουμ των Echo Lake. Κυκλοφόρησε στις 2 Μαρτίου 2015 από τη No Pain in Pop. Το άλμπουμ ανακοινώθηκε στις 15 Ιανουαρίου 2015. Την ίδια μέρα κυκλοφόρησε το τραγούδι "Waves". Για την προώθηση του άλμπουμ η μπάντα έκανε τρείς εμφανίσεις σε Λονδίνο, Μπέρμιγχαμ και Μπράιτον. Αργότερα μέσα στη χρονιά θα πραγματοποιηθεί μια ευρύτερη περιοδεία.
Παραπομπές
Κατηγορία:Άλμπουμ του 2015
Φελίξ Καμάτσο
Καριέρα
Γεννήθηκε σε στρατόπεδο της Ιαπωνίας στις 30 Οκτωβρίου 1957. Το πλήρες όνομά του είναι Felix Perez Camacho. Γιος του πρώην Κυβερνήτη Κάρλος Καμάτσο, είναι μέλος του Ρεπουμπλικανικού Κόμματος.
Στις 17 Φεβρουαρίου 2010 υπέγραψε διάταγμα για τη μετονομασία του Γκουάμ σε Γκουαχάν. Παράλληλα ζήτησε την ένωση του νησιού με τις Βόρειες Μαριάνες Νήσους. Τον διαδέχθηκε στο αξίωμα του Κυβερνήτη ο Έντι Κάλβο.
Στις εκλογές του 2022 (8 Νοεμβρίου) ο Καμάτσο διεκδίκησε ξανά το αξίωμα του κυβερνήτη, ηττήθηκε όμως από την ήδη κυβερνήτρια από το 2018, Λου Λέον Γκερέρο, η οποία επανεξελέγη με ποσοστό 55,4% έναντι 44,1% για τον ίδιο.
Εξωτερικοί σύνδεσμοι
Κατηγορία:Γκουάμ Κατηγορία:Πολιτικοί των ΗΠΑ
22 Νοεμβρίου
21 Νοεμβρίου | 22 Νοεμβρίου | 23 Νοεμβρίου
Η 22α Νοεμβρίου είναι η 326η ημέρα του έτους κατά το Γρηγοριανό ημερολόγιο (327η σε δίσεκτα έτη). Υπολείπονται 39 ημέρες.
Ορθόδοξη Εκκλησία
Κατηγορία:Ημέρες του έτους
Γιάγκοντνια
Τα Γιάγκοντνια (σερβικά : Jagodnja) ένα χαμηλά βουνά της κεντρικής Σερβίας. Υψηλότερες κορυφές τους είναι η Τάτσκαμα Μασκόβ με 923 μέτρα και η Κοσούτνια στόπα με 939 μέτρα. Στο υψηλότερο μέρος του παρέχει απεριόριστη θέα του ποταμού Ντρίνα και της Σερβικής Δημοκρατίας της Βοσνίας και Ερζεγοβίνης.
Οριοθετείτε νοτιοδυτικά από το Κρούπανι και εκτείνεται μεταξύ του ποταμού Ντρίνα (Λίμνη Ζβόρνικ) στα δυτικά και νότια από τα βουνά Μπορ, την Κρζάβα στο βορρά και του ποταμού Ούζοβνιτσε στα νότια και ανατολικά.
Η κορυφή του "Τάτσκαμα Μασκόβ" ήταν το πεδίο της μάχης κατά τον Πρώτο παγκόσμιο πόλεμο το 1914, μεταξύ της Σερβίας και της Αυστροουγγαρίας.
Αναφορές
Κατηγορία:Βουνά της Σερβίας